Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1957. évi IV. törvény szerint a közigazgatási szerv a határozatot név-, szám- vagy számítási hiba és más hasonló elírás
Paragraph Index: 341

141. § (1) bek. alapján a nyomozás folytatása, illetve az eljáró rendőr és a parancsnoki reviziót végző felettesei felelősségének kivizsgáltatása érdekében. A budapesti rendőrfőkapitány az ajánlást határidőben elfogadta, a nyomozás folytatására intézkedett, azonban a fegyelmi felelősség vizsgálatára elévülés miatt nem volt lehetősége, mert a fegyelemsértés elkövetésétől számítva egy év már eltelt. OBH 6256/1997. Az Új Magyarország 1997. VI. 26-i számában „Tragédia a Kaposvári szülészeten” című cikk jelent meg. A császármetszéssel ikreket szülő 24 éves anya haláláról a sajtó további cikkeket jelentetett meg. Az országgyűlési biztos hivatalból indított vizsgálatot a jogbiztonság elvének, valamint az Alkotmány 64. §-ában deklarált panaszhoz való jog megsértésének veszélye miatt. Az elhunyt anya édesapja 1997. május 28-án fordult a Somogy Megyei Orvosi Kamara etikai bizottságához, a lánya életveszélyes állapotba kerülése körülményeinek vizsgálását, valamint a felelősség megállapítását, és a szükséges intézkedések megtételét kérve. Az édesapa a cikkben úgy nyilatkozott, hogy a bizottság elnöke azzal küldte el, hogy a nyári szünet miatt majd szeptemberben térnek vissza az ügyre. A választ az apa meglepőnek találta, mivel a találkozó május 28-án történt. Az apa gondatlan veszélyeztetés miatt a rendőrségen feljelentést tett a szülészorvos ellen. Ekkor lánya már Budapesten feküdt, és eszméletlen volt. Utóbb feljelentését kiegészítette halált okozó gondatlan veszélyeztetés miatt. A kamaránál előterjesztett panaszt később az édesapa visszavonta. A bizottság, illetve a kamara az országgyűlési biztosnak tett ígérete ellenére a lefolytatott eljárásról semmilyen tájékoztatást nem adott. Az országgyűlési biztos megállapította, hogy a kamarához intézett megkeresése érdemi teljesítésének megtagadása sérti az országgyűlési biztosnak az Obtv. 18. §-ában meghatározott vizsgálati jogosultságát, korlátozza az országgyűlési biztost alkotmányos feladatának ellátásában, ezáltal az Alkotmány

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes